Tebda Wezna a tettɣanzu argaz-is ciṭ ciṭ. Mačči di yeẓra walbeɛḍ ma tḥemmel Aɛmer neɣ xaṭi imi asmi i tt-fkan imawlan-is tedda d tislit. Acku zik, di tmurt n Leqbayel, d lɛib ad yeffeɣ wawal ama ɣef tmeṭṭut am ɣef wergaz, tḥemmel yiwen neɣ iḥemmel yiwet ! Ttṣeḍḥin medden s tayri ! Mačči am tura anda tayri teqqel d lsas n zwaǧ (Rǧut: mazal tuddar anda yir leɛwayed nni n zik ggumant ad ɣlint, tidak nni ur ten-id-llhiɣ ara !). Ihi, Aɛmer-agi werǧin tessin qbel zzwaǧ-nnsen: am nettat am tizyiwin-is, tullas n taddart qrib akka akk i ttezwaǧent, di tallit-nni. Ladɣa ma yella ur iḥemmel ara wergaz tameṭṭut-is, ulac uɣilif, ad kkren imawlan ad as-nadin tameṭṭut nniḍen, tikwal melba ma tebra tmezwarut ! I yeḍran d lbaṭṭel